cyanic-selkie/wikianc huggingface dataset:
Συνεχές ρεύμα υψηλής τάσης
Μετατροπείς μεταγόμενης γραμμής
Με τους μετατροπείς μεταγόμενης γραμμής, ο μετατροπέας έχει μόνο έναν βαθμό ελευθερίας – τη γωνία έναυσης (firing angle), που παριστάνει τη χρονική καθυστέρηση μεταξύ της τάσης σε μια βαλβίδα που γίνεται θετική (στο σημείο που η βαλβίδα αρχίζει να άγει εάν κατασκευάστηκε από διόδους) και της ενεργοποίησης των θυριστόρων. Η τάση εξόδου συνεχούς ρεύματος του μετατροπέα γίνεται διαρκώς λιγότερο θετική καθώς αυξάνεται η γωνία έναυσης: οι γωνίες έναυσης μέχρι 90° αντιστοιχούν σε ανόρθωση και καταλήγουν σε θετικές τάσης συνεχούς, ενώ γωνίες έναυσης πάνω από 90° αντιστοιχούν σε αναστροφή και καταλήγουν σε αρνητικές τάσης συνεχούς. Το πρακτικό ανώτερο όριο για τη γωνία έναυσης είναι περίπου 150–160° επειδή πάνω από αυτή τη γωνία, η βαλβίδα θα έχει ανεπαρκή χρόνο διακοπής.
Η βαλβίδα θυρίστορ πρωτοχρησιμοποιήθηκε σε συστήματα HVDC το 1972. Ο θυρίστορ είναι μια συσκευή στερεής κατάστασης ημιαγωγού παρόμοια με τη δίοδο, αλλά με ένα πρόσθετο τερματικό ελέγχου που χρησιμοποιείται για την ενεργοποίηση της συσκευής σε μια συγκεκριμένη στιγμή κατά τη διάρκεια του κύκλου εναλλασσομένου ρεύματος. Λόγω των τάσεων σε συστήματα HVDC, μέχρι 800 kV σε κάποιες περιπτώσεις, που υπερβαίνουν κατά πολύ τις τάσεις κατάρρευσης (breakdown voltages) των χρησιμοποιούμενων θυριστόρων, οι βαλβίδες θυριστόρων HVDC κατασκευάζονται με τη χρήση μεγάλου αριθμού θυριστόρων σε σειρά. Πρόσθετα παθητικά στοιχεία όπως εξομάλυνση πυκνωτών και αντιστατών απαιτούν σύνδεση εν παραλλήλω με κάθε θυρίστορα για να διασφαλίσουν ότι η τάση κατά μήκος της βαλβίδας μοιράζεται ομοιόμορφα μεταξύ των θυριστόρων. Ο θυρίστορας συν τα κυκλώματα εξομάλυνσής του και άλλος βοηθητικός εξοπλισμός είναι γνωστός ως επίπεδο θυρίστορα (thyristor level).
Σε έναν μετατροπέα μεταγόμενης γραμμής, το συνεχές ρεύμα (συνήθως) δεν μπορεί να αλλάξει κατεύθυνση· ρέει μέσα από μεγάλη αυτεπαγωγή και μπορεί να θεωρηθεί σχεδόν σταθερό. Στην πλευρά του εναλλασσομένου, ο μετατροπέας συμπεριφέρεται σχεδόν ως πηγή ρεύματος, εγχέοντας και τη συχνότητα δικτύου και αρμονικές στο δίκτυο εναλλασσομένου. Για αυτόν το λόγο, ένας μετατροπέας μεταγόμενης γραμμής για HVDC θεωρείται επίσης ως αναστροφέας πηγής ρεύματος (current-source inverter).
Μετατροπείς με πηγή τάσης
Επειδή οι θυρίστορες μπορούν μόνο να ενεργοποιηθούν (και όχι να απενεργοποιηθούν) με ενέργεια ελέγχου, το σύστημα ελέγχου έχει μόνο έναν βαθμό ελευθερίας – πότε θα ενεργοποιήσει τον θυρίστορα. Αυτός είναι ένας σημαντικός περιορισμός σε κάποιες περιπτώσεις.
Με κάποιους άλλους τύπους συσκευών ημιαγωγών όπως τα διπολικά τρανζίστορ μονωμένης πύλης (insulated-gate bipolar transistor ή IGBT), και η ενεργοποίηση και η απενεργοποίηση μπορούν να ελεγχθούν, δίνοντας έναν δεύτερο βαθμό ελευθερίας. Ως αποτέλεσμα, μπορούν να χρησιμοποιηθούν για να κατασκευάσουν αυτομεταγόμενους μετατροπείς (self-commutated converters). Σε τέτοιους μετατροπείς, η πολικότητα της τάσης του συνεχούς είναι συνήθως σταθερή και η τάση συνεχούς, που εξομαλύνεται από μεγάλη χωρητικότητα, μπορεί να θεωρηθεί σταθερή. Γι'αυτό, ένας μετατροπέας HVDC που χρησιμοποιεί IGBTs αναφέρεται συνήθως ως μετατροπέας με πηγή τάσης (voltage sourced converter). Η πρόσθετη ελεγξιμότητα δίνει πολλά πλεονεκτήματα, ιδιαίτερα τη δυνατότητα ενεργοποίησης και απενεργοποίησης των IGBTs πολλές φορές ανά κύκλο για να βελτιώσει την αρμονική απόδοση. Όντας αυτομεταγόμενος, ο μετατροπέας δεν βασίζεται πια σε σύγχρονες μηχανές στο σύστημα εναλλασσομένου για τη λειτουργία του. Ένας μετατροπέας με πηγή τάσης μπορεί συνεπώς να παρέχει ισχύ σε ένα δίκτυο εναλλασσομένου που αποτελείται μόνο από παθητικά φορτία, κάτι που είναι αδύνατο με το LCC HVDC.
Τα περισσότερα συστήματα VSC HVDC που κατασκευάστηκαν μέχρι το 2012 βασίζονταν στον μετατροπέα δύο επιπέδων, που μπορεί να θεωρηθεί ως μια γέφυρα έξι παλμών στην οποία οι θυρίστορες έχουν αντικατασταθεί από IGBTs με αντιπαράλληλες διόδους (inverse-parallel diodes) και τα πηνία εξομάλυνσης συνεχούς (smoothing reactors) έχουν αντικατασταθεί από πυκνωτές εξομάλυνσης συνεχούς. Τέτοιοι μετατροπείς παίρνουν το όνομά τους από τα διακριτά, δύο επίπεδα τάσης στην έξοδο εναλλασσομένου κάθε φάσης που αντιστοιχεί στα ηλεκτρικά δυναμικά του θετικού και του αρνητικού ακροδέκτη συνεχούς. Η διαμόρφωση πλάτους παλμών (Pulse-width modulation ή PWM) χρησιμοποιείται συνήθως για να βελτιώσει την αρμονική παραμόρφωση του μετατροπέα.
Μερικά συστήματα HVDC έχουν κατασκευαστεί με μετατροπείς τριών επιπέδων (three level converters), αλλά σήμερα τα περισσότερα νέα VSC HVDC  κατασκευάζονται με κάποια μορφή πολυεπίπεδου μετατροπέα (multi-level converter), με πιο συνηθισμένο τον πολυεπίπεδο μετατροπέα βαθμίδων (Modular Multi-Level Converter ή MMC), στον οποίο κάθε βαλβίδα αποτελείται από έναν αριθμό ανεξάρτητων υπομονάδων μετατροπέα, που η καθεμιά τους περιέχει τον δικό της πυκνωτή αποθήκευσης. Τα IGBTs σε κάθε υπομονάδα είτε παρακάμπτουν τον πυκνωτή, είτε τον συνδέουν στο κύκλωμα, επιτρέποντας στη βαλβίδα να συνθέσει μια βηματική τάση με πολύ χαμηλά επίπεδα αρμονικής παραμόρφωσης.
Μετασχηματιστές μετατροπέων
Στην πλευρά εναλλασσομένου κάθε μετατροπέα, μια ομάδα μετασχηματιστών, συχνά τρεις ξεχωριστούς μονοφασικούς μετασχηματιστές, μονώνουν το σταθμό από την παροχή εναλλασσομένου, για να παράσχουν μια τοπική γείωση, και να εξασφαλίσουν τη σωστή τελικά τάση συνεχούς. Η έξοδος αυτών των μετασχηματιστών συνδέεται τότε με τον μετατροπέα.
Οι μετασχηματιστές μετατροπέων για σχήματα LCC HVDC είναι αρκετά εξειδικευμένοι λόγω του υψηλού επιπέδου των αρμονικών ρευμάτων που ρέουν μέσα τους και επειδή η δευτερογενής μόνωση της περιέλιξης αντιμετωπίζει μια μόνιμη τάση συνεχούς ρεύματος, που επηρεάζει τη σχεδίαση της μονωτικής δομής (η πλευρά της βαλβίδας απαιτεί περισσότερη στερεή μόνωση) μέσα στην δεξαμενή. Σε συστήματα LCC, οι μετασχηματιστές χρειάζεται επίσης να παρέχουν τη μετατόπιση φάσης 30° που απαιτείται για αρμονική απόσβεση.
Οι μετασχηματιστές μετατροπέων για συστήματα VSC HVDC είναι συνήθως πιο απλοί και πιο συμβατικοί σε σχεδίαση από αυτούς για συστήματα LCC HVDC.
Άεργη ισχύς
Ένα μεγάλο μειονέκτημα των συστημάτων HVDC που χρησιμοποιούν μετατροπείς μεταγόμενης γραμμής είναι ότι οι μετατροπείς καταναλώνουν εγγενώς άεργη ισχύ. Το εναλλασσόμενο ρεύμα που ρέει στον μετατροπέα από το σύστημα εναλλασσομένου μένει πίσω από την τάση εναλλασσομένου έτσι ώστε, ανεξάρτητα από την κατεύθυνση ροής της ενεργής ισχύος, ο μετατροπέας να απορροφά πάντα άεργη ισχύ, συμπεριφερόμενος με τον ίδιο τρόπο όπως ένας αντιδραστήρας διακλάδωσης (shunt reactor). Η απορροφούμενη άεργη ισχύς είναι τουλάχιστον 0,5 MVAr/MW κάτω από ιδανικές συνθήκες και μπορεί να είναι υψηλότερη από αυτήν την τιμή όταν ο μετατροπέας λειτουργεί σε μεγαλύτερη από τη συνηθισμένη γωνία έναυσης ή σβέσης, ή σε μειωμένη τάση συνεχούς ρεύματος.
Αν και σε κάποιους σταθμούς μετατροπής HVDC που συνδέονται απευθείας με τους σταθμούς παραγωγής ηλεκτρικής ενέργειας (power stations), κάποια από την άεργη ισχύ μπορεί να παρέχεται από τις ίδιες τις γεννήτριες, στις περισσότερες περιπτώσεις η καταναλωμένη ισχύς από τον μετατροπέα πρέπει να παρέχεται από ομάδες πυκνωτών διακλάδωσης συνδεμένους στα εναλλασσόμενα τερματικά του μετατροπέα. Οι πυκνωτές χωρητικότητας συνδέονται συνήθως απευθείας με το δίκτυο τάσης, αλλά σε κάποιες περιπτώσεις μπορεί να συνδέονται με χαμηλότερη τάση μέσω μιας τριτοταγούς περιέλιξης στον μετασχηματιστή μετατροπέα.
Επειδή η άεργη καταναλισκόμενη ισχύς εξαρτάται από την ενεργή ισχύ που μεταφέρεται, οι πυκνωτές διακλάδωσης (shunt capacitors) πρέπει συνήθως να υποδιαιρούνται σε έναν αριθμό μεταβαλλόμενων ομάδων (συνήθως 4 ανά μετατροπέα) για να αποτρέψει τη δημιουργία πλεονάσματος άεργης ισχύος σε χαμηλή μεταφερόμενη ισχύ.
Οι πυκνωτές διακλάδωσης σχεδόν πάντα παρέχονται με πηνία συντονισμού (tuning reactors) και όπου χρειάζεται, με αντιστάτες απόσβεσης (damping resistors), έτσι ώστε να μπορούν να επιτελέσουν έναν διπλό ρόλο ως αρμονικά φίλτρα.
Οι μετατροπείς πηγής τάσης, από την άλλη, μπορούν είτε να παραγάγουν είτε να καταναλώσουν άεργη ισχύ κατ' αίτηση, με αποτέλεσμα να μην χρειάζονται συνήθως ξεχωριστοί πυκνωτές διακλάδωσης (πέρα από αυτούς που απαιτούνται καθαρά για φιλτράρισμα).
Αρμονικές και φιλτράρισμα
Όλοι οι μετατροπείς ηλεκτρονικών ισχύος δημιουργούν κάποιο βαθμό αρμονικής παραμόρφωσης σε συστήματα εναλλασσομένου και συνεχούς ρεύματος με τα οποία συνδέονται, και οι μετατροπείς HVDC δεν αποτελούν εξαίρεση.
Με τον πρόσφατα ανεπτυγμένο πολυεπίπεδο μετατροπέα βαθμίδων (MMC), τα επίπεδα της αρμονικής παραμόρφωσης μπορεί να είναι πρακτικά αμελητέα, αλλά με τους μετατροπείς μεταγόμενης γραμμής και τους πιο απλούς τύπους μετατροπέων με πηγή τάσης, μπορεί να παραχθεί σημαντική παραμόρφωση και στις δυο πλευρές εναλλασσόμενου και συνεχούς ρεύματος του μετατροπέα. Ως αποτέλεσμα, απαιτούνται σχεδόν πάντα αρμονικά φίλτρα στους τερματικούς εναλλασσομένων τέτοιων μετατροπέων και σε σχήματα μεταφοράς HVDC ή χρήση εναέριων γραμμών, μπορεί επίσης να απαιτείται από την πλευρά του συνεχούς ρεύματος.
Φίλτρα για μετατροπείς μεταγόμενης γραμμής
Το βασικό θεμέλιο μετατροπέα HVDC επαγόμενης γραμμής είναι η γέφυρα έξι παλμών. Αυτή η διάταξη παράγει πολύ υψηλά επίπεδα αρμονικής παραμόρφωσης δρώντας ως πηγή ρεύματος εγχέοντας αρμονικά ρεύματα της τάξης 6n±1 στο σύστημα εναλλασσομένου ρεύματος και δημιουργώντας αρμονικές τάσης της τάξης 6n που υπερτίθενται στην τάση του συνεχούς ρεύματος.
Οι μετατροπείς μεταγόμενης γραμμής για HVDC παρέχονται συνήθως με συνδυασμούς αρμονικών φίλτρων που σχεδιάστηκαν να αντιμετωπίζουν την 11η και τη 13η αρμονική στην πλευρά του εναλλασσόμενου και τη 12η αρμονική στην πλευρά του συνεχούς ρεύματος. Μερικές φορές, τα υψιπερατά φίλτρα μπορεί να παρέχονται για να αντιμετωπίσουν την 23η, 25η, 35η, 37η... στην πλευρά του εναλλασσόμενου και τις 24η, 36η... στην πλευρά του συνεχούς. Μερικές φορές, τα φίλτρα εναλλασσομένου μπορεί επίσης να χρειάζονται να αποσβένουν σε χαμηλότερη τάξη, "μη χαρακτηριστικές" αρμονικές όπως η 3η και η 5η αρμονική.
Η εργασία σχεδίασης των αρμονικών φίλτρων εναλλασσομένου για σταθμούς μετατροπέων HVDC είναι σύνθετη και υπολογιστικά εντατική, επειδή πέρα από την διασφάλιση ότι ο μετατροπέας δεν παράγει απαράδεκτο επίπεδο παραμόρφωσης τάσης στο σύστημα εναλλασσομένου, πρέπει να διασφαλιστεί ότι τα φίλτρα αρμονικών δεν συντονίζονται με κάποιο στοιχείο κάπου αλλού στο σύστημα εναλλασσομένου. Απαιτείται λεπτομερής γνώση της "αρμονικής εμπέδησης" του συστήματος εναλλασσομένου, σε ευρεία περιοχή συχνοτήτων για να σχεδιαστούν τα φίλτρα εναλλασσομένου.
Φίλτρα συνεχούς ρεύματος απαιτούνται μόνο για τα συστήματα μεταφοράς HVDC που περιλαμβάνουν εναέριες γραμμές. Η παραμόρφωση τάσης δεν είναι πρόβλημα από μόνο του, επειδή οι καταναλωτές δεν συνδέονται απευθείας με τα τερματικά συνεχούς ρεύματος του συστήματος, έτσι το κύριο κριτήριο σχεδίασης για τα φίλτρα συνεχούς είναι η διασφάλιση ότι τα αρμονικά ρεύματα που ρέουν στις γραμμές συνεχούς δεν επάγουν παρεμβολή με τα κοντινά γυμνά καλώδια των τηλεφωνικών γραμμών. Με την αύξηση των ψηφιακών κινητών συστημάτων τηλεπικοινωνιών, που είναι πολύ λιγότερο ευάλωτα σε παρεμβολές, τα φίλτρα συνεχούς ρεύματος γίνονται λιγότερο σημαντικά για τα συστήματα HVDC.
Φίλτρα για μετατροπείς πηγής τάσης
Μερικοί τύποι μετατροπέων πηγής τάσης μπορούν να παραγάγουν τόσο χαμηλά επίπεδα αρμονικής παραμόρφωσης που δεν χρειάζονται καθόλου φίλτρα. Όμως, τύποι μετατροπέων όπως ο μετατροπέας δύο επιπέδων, που χρησιμοποιείται με την διαμόρφωση πλάτους παλμών (pulse-width modulation ή PWM), εξακολουθούν να απαιτούν ακόμα κάποιο φιλτράρισμα, αν και λιγότερο από τα συστήματα μετατροπής μεταγόμενης γραμμής.
Με τέτοιους μετατροπείς, το αρμονικό φάσμα μετατοπίζεται γενικά προς πιο υψηλές συχνότητες από τους μετατροπείς μεταγόμενης γραμμής. Αυτό επιτρέπει στον εξοπλισμό φίλτρων να είναι πιο μικρός. Οι επικρατούσες αρμονικές συχνότητες είναι πλευρικές ζώνες (sidebands) της συχνότητας PWM και πολλαπλασίων αυτού. Σε εφαρμογές HVDC, η συχνότητα PWM είναι συνήθως γύρω στα 1–2 kHz.
Μονοπολική
Σε μια συνηθισμένη διαμόρφωση, που λέγεται μονοπολική, ένα από τα άκρα του ανορθωτή συνδέεται με το έδαφος. Το άλλο άκρο, με υψηλό δυναμικό πάνω ή κάτω από το δυναμικό της γης, συνδέεται με γραμμή μεταφοράς. Το γειωμένο άκρο μπορεί να συνδεθεί με την αντίστοιχη σύνδεση στον σταθμό αναστροφής μέσω ενός δεύτερου αγωγού.
Μονόπολα και επιστροφή μέσω γης
Εάν δεν έχει εγκατασταθεί μεταλλικός αγωγός, το ρεύμα ρέει στη γη και/ή στη θάλασσα μεταξύ δύο ειδικά σχεδιασμένων ηλεκτροδίων γείωσης. Αυτή η διάταξη είναι ένας τύπος συστήματος μονοσύρματης επιστροφής μέσω γης (single-wire earth return).
Μονοπολική και μεταλλική επιστροφή
Αυτά τα φαινόμενα μπορούν να εξουδετερωθούν με εγκατάσταση ενός μεταλλικού αγωγού επιστροφής μεταξύ των δύο άκρων της μονοπολικής γραμμής μεταφοράς. Επειδή το ένα άκρο των μετατροπέων συνδέεται με τη γη, ο αγωγός επιστροφής δεν χρειάζεται να μονωθεί για την πλήρη μεταφορά τάσης που την καθιστά λιγότερο δαπανηρή από τον αγωγό υψηλής τάσης. Η απόφαση εάν θα χρησιμοποιηθεί ή όχι μεταλλικός αγωγός επιστροφής βασίζεται σε οικονομικούς, τεχνικούς και περιβαλλοντικούς παράγοντες.
Σύγχρονα μονοπολικά συστήματα για καθαρές εναέριες γραμμές μεταφέρουν συνήθως 1,5 GW. Εάν χρησιμοποιηθούν υπόγεια ή υποθαλάσσια καλώδια, η τυπική τιμή είναι 600 MW.
Συμμετρικό μονόπολο
Μια εναλλακτική είναι η χρήση δύο αγωγών υψηλής τάσης, που λειτουργούν στο ±μισό της τάσης του συνεχούς ρεύματος, με μόνο έναν μοναδικό μετατροπέα σε κάθε άκρο. Σε αυτήν τη διάταξη, γνωστή ως "συμμετρικό μονόπολο", οι μετατροπείς γειώνονται μόνο μέσω μιας υψηλής εμπέδησης και δεν υπάρχει ρεύμα γείωσης. Η διάταξη συμμετρικού μονόπολου είναι ασυνήθιστη με μετατροπείς μεταγόμενης γραμμής (η διασύνδεση NorNed είναι ένα σπάνιο παράδειγμα), αλλά είναι πολύ συνηθισμένη με μετατροπείς πηγής τάσης όταν χρησιμοποιούνται καλώδια.
Διπολικό σύστημα
Στη διπολική μεταφορά χρησιμοποιείται ζεύγος αγωγών, καθένα σε υψηλό δυναμικό ως προς το έδαφος, με αντίθετη πολικότητα. Επειδή αυτοί οι αγωγοί πρέπει να είναι μονωμένοι για την πλήρη τάση, το κόστος της γραμμής μεταφοράς είναι πιο υψηλό από μονοπολικό σύστημα με αγωγό επιστροφής. Όμως, υπάρχουν κάποια πλεονεκτήματα στη διπολική μεταφορά που μπορούν να την καταστήσουν ελκυστική επιλογή.
Ένα διπολικό σύστημα μπορεί επίσης να εγκατασταθεί με μεταλλικό αγωγό επιστροφής μέσω γης.
Τα διπολικά συστήματα μπορούν να μεταφέρουν μέχρι 4 GW σε τάσεις ±660 kV με έναν μοναδικό μετατροπέα ανά πόλο, όπως στο έργο Ningdong–Shandong στην Κίνα. Με ονομαστική ισχύ 2000 MW ανά μετατροπέα δώδεκα παλμών, οι μετατροπείς για αυτό το έργο ήταν (μέχρι το 2010) οι πιο ισχυροί μετατροπείς HVDC που κατασκευάστηκαν μέχρι τότε. Ακόμα μεγαλύτερη ισχύς μπορεί να επιτευχθεί συνδέοντας δύο ή περισσότερους μετατροπείς δώδεκα παλμών σε σειρά σε κάθε πόλο, όπως χρησιμοποιείται στο έργο ±800 kV συστήματος HVDC μεταξύ Xiangjiaba–Shanghai στην Κίνα, που χρησιμοποιεί δύο γέφυρες μετατροπέων δώδεκα παλμών σε κάθε πόλο, που καθένας είναι στα 400 kV συνεχούς και 1600 MW.
Οι υποβρύχιες εγκαταστάσεις καλωδίων που λειτουργούσαν αρχικά ως μονοπολικές μπορούν να αναβαθμιστούν με πρόσθετα καλώδια και να λειτουργήσουν ως διπολικές.
Ένα διπολικό σχήμα μπορεί να υλοποιηθεί έτσι ώστε η πολικότητα ενός ή και των δύο πόλων να μπορεί να αλλαχθεί. Αυτό επιτρέπει τη λειτουργία ως δύο παράλληλων μονόπολων. Εάν αποτύχει ο ένας αγωγός, η μετάδοση μπορεί να συνεχίσει ακόμα με μειωμένη χωρητικότητα. Οι απώλειες μπορεί να αυξηθούν εάν τα ηλεκτρόδια και οι γραμμές γείωσης δεν είναι σχεδιασμένες για το πρόσθετο ρεύμα σε αυτήν την κατάσταση. Για να μειωθούν οι απώλειες σε αυτήν την περίπτωση, μπορεί να εγκατασταθούν ενδιάμεσοι σταθμοί εναλλαγής, στους οποίους τμήματα της γραμμής μπορούν να απενεργοποιηθούν ή να γίνουν παράλληλα. Αυτό έγινε στο HVDC Inga–Shaba.
Σταθμός πλάτη με πλάτη (Back to back station)
Ένας σταθμός πλάτη με πλάτη (back-to-back station ή B2B) είναι μια εγκατάσταση στην οποία και οι δύο μετατροπείς είναι στην ίδια περιοχή, συνήθως στο ίδιο κτήριο. Το μήκος της γραμμής συνεχούς ρεύματος κρατιέται όσο πιο μικρό γίνεται. Αυτοί οι σταθμοί HVDC χρησιμοποιούνται για:
Η τάση συνεχούς ρεύματος στο ενδιάμεσο κύκλωμα μπορεί να επιλεγεί ελεύθερα στα σταθμούς HVDC πλάτη με πλάτη (HVDC back-to-back stations) λόγω του μικρού μήκους του αγωγού. Η τάση του συνεχούς ρεύματος επιλέγεται συνήθως να είναι όσο το δυνατό πιο χαμηλή, ώστε να δημιουργηθεί μικρή αίθουσα βαλβίδων (valve hall) και να μειωθεί ο αριθμός των συνδεμένων θυριστόρων σε σειρά με κάθε βαλβίδα. Για αυτόν τον λόγο στους σταθμούς HVDC πλάτη με πλάτη (HVDC back-to-back stations), χρησιμοποιούνται βαλβίδες με το μέγιστο διαθέσιμο ονομαστικό ρεύμα (σε κάποιες περιπτώσεις μέχρι 4,500 A).
Πολυτερματικά συστήματα
Η πιο συνηθισμένη διαμόρφωση ενός δικτύου HVDC αποτελείται από δύο σταθμούς μετατροπής συνδεμένους με εναέρια ή υποθαλάσσια καλώδια.
Οι πολυτερματικές συνδέσεις HVDC, που συνδέουν περισσότερα από δύο σημεία, είναι σπάνιες. Η διαμόρφωση των πολλαπλών τερματικών μπορεί να είναι σε σειρά, παράλληλα ή υβριδική (ανάμειξη σειριακής και παράλληλης). Η παράλληλη διαμόρφωση τείνει να χρησιμοποιείται για σταθμούς μεγάλης χωρητικότητας και η σειριακή για σταθμούς χαμηλότερης χωρητικότητας. Ένα παράδειγμα αποτελεί το 2,000 MW σύστημα μεταφοράς Quebec - New England που ξεκίνησε το 1992.
Τα πολυτερματικά συστήματα είναι δύσκολο να πραγματοποιηθούν χρησιμοποιώντας μετατροπείς μεταγόμενης γραμμής, επειδή οι αντιστροφές της ισχύος επηρεάζονται από την αντιστροφή της πολικότητας της τάσης του συνεχούς ρεύματος, που επηρεάζει όλους τους συνδεμένους μετατροπείς στο σύστημα. Με μετατροπείς με πηγή τάσης, η αντίστροφη ισχύς With Voltage Sourced Converters, η αντιστροφή ισχύος επιτυγχάνεται με αντιστροφή της κατεύθυνσης του ρεύματος, καθιστώντας τα πολυτερματικά συστήματα με παράλληλη σύνδεση πολύ πιο εύκολα ελέγξιμα. Για αυτόν το λόγο, τα πολυτερματικά συστήματα αναμένεται να γίνουν πολύ πιο συνηθισμένα στο κοντινό μέλλον.
Η Κίνα επεκτείνει το δίκτυο της για να συμβαδίσει με την αυξημένη ζήτηση ισχύος, ενώ παράλληλα πρέπει να αντιμετωπίσει τα περιβαλλοντικά προβλήματα. Το δίκτυο China Southern Power Grid ξεκίνησε ένα πιλοτικό έργο VSC HVDC με τρία τερματικά το 2011. Το έργο έχει σχεδιαστεί με ονομαστικές τιμές ±160 kV/200 MW-100 MW-50 MW και θα χρησιμοποιηθεί για τη μεταφορά αιολικής ισχύος που παράγεται στο νησί Nanao στο ηπειρωτικό δίκτυο ισχύος Guangdong μέσω 32 km συνδυασμού γραμμών επίγειων, θαλάσσιων και εναέριων καλωδίων HVDC. Το έργο αυτό τέθηκε σε λειτουργία στις 19 Δεκεμβρίου 2013.
Στην Ινδία, το πολυτερματικό έργο Βόρειου-Ανατολικού Άγκρα που σχεδιάζεται να λειτουργήσει το 2015-2017. Έχει ισχύ 6000 MW και την μεταφέρει με διπολική γραμμή ±800 kV από δύο σταθμούς μετατροπής, στο Biswanath Chariali και το Alipurduar, στα ανατολικά σε έναν μετατροπέα στο Άγκρα, μια απόσταση 1728 km.
Τριπολικό σύστημα
Μέχρι το 2012, καμιά τριπολική μετατροπή δεν είναι σε λειτουργία, αν και μια γραμμή μεταφοράς στην Ινδία έχει μετατραπεί σε διπολική HVDC ( HVDC Sileru-Barsoor).
Άλλες διατάξεις
Το Cross-Skagerrak υπήρξε από το 1993 από 3 πόλους, από τους οποίους οι 2 άλλαξαν σε παράλληλη και ο τρίτος σε αντίθετη πολικότητα με υψηλότερη τάση μεταφοράς. Αυτή η διάταξη έληξε το 2014 όταν οι πόλοι 1 και 2 ανακατασκευάστηκαν ώστε να εργάζονται σε δίπολο και ο πόλος 3 (LCC) εργάζεται σε δίπολο με τον νέο πόλο 4 (VSC). Αυτή είναι η πρώτη μεταφορά HVDC όπου οι πόλοι LCC και VSC συνεργάζονται σε δίπολο.
Μια παρόμοια διάταξη ήταν η HVDC Inter-Island στη Νέα Ζηλανδία μετά από μια αναβάθμιση χωρητικότητας το 1992, στην οποία οι δύο αρχικοί μετατροπείς (χρησιμοποιώντας βαλβίδες τόξου υδραργύρου) ήταν με τροφοδοσία παράλληλης μεταγωγής του ίδιου πόλου και ένας νέος τρίτος (θυρίστορας) μετατροπέας εγκαταστάθηκε με αντίθετη πολικότητα και υψηλότερη τάση λειτουργίας. Αυτή η διαμόρφωση έληξε το όταν οι δύο παλιοί μετατροπείς αντικαταστάθηκαν από έναν νέο μετατροπέα θυρίστορα.
Εκκένωση στέμματος
Εκκένωση στέμματος (Corona discharge) είναι η δημιουργία ιόντων σε ένα ρευστό (όπως ο αέρας) με την παρουσία ισχυρού ηλεκτρικού πεδίου. Τα ηλεκτρόνια διακόπτονται από ουδέτερο αέρα και είτε τα θετικά ιόντα είτε τα ηλεκτρόνια έλκονται στον αγωγό, ενώ τα φορτισμένα σωματίδια αιωρούνται. Αυτό το φαινόμενο μπορεί να προκαλέσει σημαντική απώλεια ισχύος, να δημιουργήσει παρεμβολές στον ήχο και τις ραδιοσυχνότητες, να δημιουργήσει τοξικές ενώσεις όπως οξείδια αζώτου και όζον και να προκαλέσει βολταϊκά τόξα.
Οι γραμμές μεταφοράς και του εναλλασσόμενου και του συνεχούς ρεύματος μπορούν να δημιουργήσουν φαινόμενα στέμματος, στην πρώτη περίπτωση με τη μορφή ταλαντούμενων σωματιδίων και στην δεύτερη με σταθερό άνεμο. Λόγω του σχηματιζόμενου φορτίου χώρου (space charge) γύρω από τους αγωγούς, ένα σύστημα HVDC μπορεί να έχει περίπου τη μισή απώλεια ανά μονάδα μήκους για συστήματα υψηλής τάσης εναλλασσομένου ρεύματος που μεταφέρουν την ίδια ισχύ. Με μονοπολική μεταφορά η επιλογή της πολικότητας του ενεργοποιημένου αγωγού οδηγεί σε έναν βαθμό ελέγχου στην εκκένωση στέμματος. Ειδικότερα, μπορεί να ελεγχθεί η πολικότητα των εκπεμπόμενων ιόντων, που μπορεί να έχει περιβαλλοντική επίπτωση στη δημιουργία όζοντος. Τα αρνητικά στέμματα δημιουργούν σημαντικά περισσότερο όζον από τα θετικά στέμματα και δημιουργούν παραπέρα υπήνεμο άνεμο (downwind) στη γραμμή ισχύος, δημιουργώντας το ενδεχόμενο επιπτώσεων στην υγεία. Η χρήση θετικής τάσης θα μειώσει τις επιπτώσεις του όζοντος των μονοπολικών γραμμών ισχύος HVDC.
Διασυνδέσεις δικτύου εναλλασσομένου ρεύματος
Οι γραμμές μεταφοράς εναλλασσομένου ρεύματος μπορούν να διασυνδεθούν μόνο με συγχρονισμένα δίκτυα εναλλασσομένου ρεύματος με την ίδια συχνότητα με περιορισμούς στην επιτρεπόμενη διαφορά φάσης μεταξύ των δύο άκρων της γραμμής. Πολλές περιοχές που επιθυμούν να μοιράζονται ισχύ έχουν ασύγχρονα δίκτυα. Τα δίκτυα ισχύος του Ενωμένου Βασιλείου, Της Βόρειας και της ηπειρωτικής Ευρώπης δεν είναι ενοποιημένα σε ένα μοναδικό συγχρονισμένο δίκτυο. Η Ιαπωνία έχει δίκτυα 50 Hz και 60 Hz. Η ηπειρωτική Βόρεια Αμερική, ενώ λειτουργεί στα ολόκληρη στα 60 Hz, διαιρείται σε περιοχές που είναι ασύγχρονες: Eastern Interconnection, Western Interconnection, Texas Interconnection, Quebec Interconnection and Αλάσκα. Η Βραζιλία και η Παραγουάη, που μοιράζονται την τεράστια υδροηλεκτρική εγκατάσταση του φράγματος Itaipu, λειτουργούν στα 60 Hz και 50 Hz αντίστοιχα. Όμως, τα συστήματα HVDC καθιστούν εφικτή τη διασύνδεση ασύγχρονων δικτύων εναλλασσομένου ρεύματος και επίσης τη δυνατότητα ελέγχου της τάσης εναλλασσομένου και της ροής άεργης ισχύος.
Μια γεννήτρια συνδεμένη σε μεγάλη γραμμή μεταφοράς εναλλασσομένου μπορεί να γίνει ασταθής και να αποσυγχρονιστεί με μακρινά συστήματα ισχύος εναλλασσομένου. Μια σύνδεση μεταφοράς HVDC μπορεί να καταστήσει οικονομικά εφικτή τη χρήση απομακρυσμένων τοποθεσιών παραγωγής. Υπεράκτια αιολικά πάρκα μπορούν να χρησιμοποιήσουν συστήματα HVDC για να συλλέξουν ισχύ από πολλαπλά ασύγχρονες γεννήτριες για μεταφορά στην ακτή μέσω υποθαλασσίου καλωδίου.
Τα ηλεκτρονικά της μετατροπής δίνουν επίσης ευκαιρία για αποτελεσματική διαχείριση του δικτύου ισχύος μέσω του ελέγχου του πλάτους και της κατεύθυνσης της ροής ισχύος. Ένα πρόσθετο πλεονέκτημα της ύπαρξης των συνδέσεων HVDC, συνεπώς, είναι η δυνητικά αυξημένη σταθερότητα στο δίκτυο μεταφοράς.
Ανανεώσιμα υπερδίκτυα ηλεκτρισμού
Κάποιες μελέτες έχουν επισημάνει τα δυνητικά πλεονεκτήματα των υπερδικτύων πολύ μεγάλης έκτασης με βάση το HVDC, επειδή μπορούν να μετριάσουν τις επιπτώσεις διακοπών παίρνοντας τον μέσο όρο και εξομαλύνοντας τις εξόδους μεγάλου αριθμού γεωγραφικά διασκορπισμένων αιολικών ή ηλιακών πάρκων. Η μελέτη του Czisch συμπεραίνει ότι ένα δίκτυο που καλύπτει τις παρυφές της Ευρώπης μπορεί να μεταφέρει 100% ανανεώσιμη ισχύ (70% αιολική, 30% βιομάζα) σε παραπλήσιες τιμές με τις σημερινές. Έχει υπάρξει συζήτηση για την τεχνική επιτευξιμότητα αυτής της συζήτησης και τους εμπεριεχόμενους πολιτικούς κινδύνους στη μεταφορά ενέργειας μέσα από πολλά διεθνή σύνορα.
Οι απώλειες μεταφοράς σε τέτοια υπερδίκτυα μικραίνουν με την αύξηση της τάσης μεταφοράς και η επιτευξιμότητά τους έχει αυξηθεί με το πέρασμα των χρόνων. Το 2010 η ABB Group κατασκεύασε το πρώτο δίκτυο στον κόσμο 800 kV UHVDC (στην Κίνα) και το 2016 ανακοινώθηκε η ανάληψη κατασκευής ενός δικτύου 1100 kV UHVDC (επίσης στην Κίνα).
Η κατασκευή τέτοιων τεράστιων υπερδικτύων πράσινης ενέργειας υποστηρίζεται από τη Λευκή Βίβλο που εκδόθηκε από την Αμερικανική Ένωση Αιολικής Ενέργειας (American Wind Energy Association) και την  Ένωση Βιομηχανιών Ηλιακής Ενέργειας (Solar Energy Industries Association) το 2009. Η Clean Line Energy Partners αναπτύσσει τέσσερις γραμμές HVDC στις ΗΠΑ για μεταφορά ηλεκτρικής ισχύος σε μεγάλες αποστάσεις.
Τον Ιανουάριο του 2009, η Ευρωπαϊκή Επιτροπή πρότεινε €300 εκατομμυρίων ως επιδότηση για την ανάπτυξη συνδέσεων HVDC μεταξύ Ιρλανδίας, Βρετανίας, Κάτω Χωρών, Γερμανίας, Δανίας και Σουηδίας ως τμήματος ενός ευρύτερου πακέτου €1.2 δισεκατομμυρίων υποστήριξης συνδέσεων με υπεράκτια αιολικά πάρκα και διασυνοριακές διασυνδέσεις σε όλη την Ευρώπη. Εν τω μεταξύ, η πρόσφατα ιδρυμένη Ένωση για τη Μεσόγειο αποδέχτηκε ένα Μεσογειακό ηλιακό σχέδιο εισαγωγής μεγάλων ποσοτήτων συμπυκνωμένης ηλιακής ισχύος στην Ευρώπη από τη Βόρεια Αμερική και τη Μέση Ανατολή.
Το 2017, αναμένεται να κατασκευαστεί μια γραμμή ηλεκτρικής ισχύος μεταφοράς ηλεκτρικής ενέργειας από την Οκλαχόμα στο Τενεσί ως το πρώτο δίκτυο UHVDC Στις ΗΠΑ. Το δίκτυο αναμένεται να είναι μήκους 1100 km με τάση 600 kV.
Εξωτερικοί σύνδεσμοι
Κατηγορία:Ηλεκτρισμός
Βαρτσίσουαφ Β΄ της Πομερανίας-Ντεμμίν
Βιογραφία
Ήταν ο πρωτότοκος γιος τού Μπόγκισλαβ Α΄ δούκα της Πομερανίας και της πρώτης συζύγου του Βάλμπουργκις των Έστριντσεν, κόρης τού Βάλντεμαρ Α΄ της Δανίας. Ο πατέρας του από δεύτερο γάμο απέκτησε και άλλους γιους, τον Μπόγκισλαβ Β΄ και τον Καζιμίρ Β΄.
Ήδη από το 1180 διαδέχθηκε τον θείο του Καζιμίρ Α΄ δούκα της Πομερανίας-Ντεμμίν. Ο Βάρτσλαβ Β΄ απεβίωσε το 1184 και το 1187 ο πατέρας του.
Ο ιστορικός Άντολφ Χόφμαϊστερ (1883-1956) θεωρεί ότι ο Βάρτισλαβ Β΄ είναι γιος τού Βάρτισλαβ Σβαντιμπόριτς καστελάνου τού Στέττιν (πολων. Στσέτσιν), εξαδέλφου τού Βάρτισλαβ Α΄, από τον κλάδο των Σβαντιμποριδών.
Οικογένεια
Νυμφεύτηκε τη Σοφία των Γιαγκελλόνων, κόρη τού Καζίμιρ Δ΄ της Πολωνίας. Δεν απέκτησαν απογόνους.
Η Μεγάλη Χίμαιρα (ταινία)
Η Μεγάλη Χίμαιρα (πρωτότυπος τίτλος: La Grande Illusion) γνωστή και ως Η Μεγάλη Ψευδαίσθηση είναι μια γαλλική πολεμική ταινία του 1937 σε σκηνοθεσία Ζαν Ρενουάρ, ο οποίος συνέγραψε το σενάριο με τον Σαρλ Σπάακ και το οποίο αποτελεί μια προσαρμογή του βιβλίου του 1909 Η Μεγάλη Ψευδαίσθηση του βρετανού δημοσιογράφου Νόρμαν Έιντζελ, ο οποίος υποστήριξε ότι ο πόλεμος είναι μάταιος λόγω των κοινών οικονομικών συμφερόντων όλων των ευρωπαϊκών εθνών. Πρωταγωνιστούν οι Ζαν Γκαμπέν, Πιέρ Φρενέ, Έριχ φον Στρόχαΐμ και η Ντιτά Παρλό. Η ταινία αναφέρεται στις ταξικές σχέσεις που προκύπτουν μεταξύ μιας μικρής ομάδας Γάλλων αξιωματικών που είναι αιχμάλωτοι πολέμου κατά τη διάρκεια του Α 'Παγκοσμίου Πολέμου και οι οποίοι σχεδιάζουν μια απόδραση.
Η Μεγάλη Χίμαιρα θεωρείται από τους κριτικούς και τους ιστορικούς του κινηματογράφου ως ένα από τα αριστουργήματα του γαλλικού κινηματογράφου και από τις μεγαλύτερες ταινίες που έγιναν ποτέ. Ο Όρσον Γουέλς είχε αναφέρει κάποτε ότι η Μεγάλη Χίμαιρα ήταν η μία από τις δύο ταινίες που θα έπαιρνε μαζί του «πάνω στη κιβωτό».
Τσιναντάλι
μικρογραφία|250x250εσ| Η έπαυλη του Τσινταντάλι |εναλλ.=|αριστερά Το Τσιναντάλι ( წინანდალი) είναι ένα χωριό στο Καχέτι Γεωργίας, που είναι γνωστό για το κτήμα και το ιστορικό του οινοποιείο που κάποτε ανήκε στον αριστοκρατικό ποιητή του 19ου αιώνα Αλεξάνδρου Τσαβτσαβάτζε (1786-1846). Βρίσκεται στην περιοχή Τελάβι, 79 χλμ. ανατολικά της Τιφλίδας.
Ιστορία
Ο Αλέξανδρος Τσαβτσαβάτζε κληρονόμησε αυτό το χωριό, που βρίσκεται στην κοιλάδα του ποταμού Αλαζάνι, από τον πατέρα του, τον πρίγκιπα Γκαρσεβάν. Αυτός ανακαίνισε το κτήμα, έχτισε ένα νέο Ιταλιάνικο ανάκτορο και δημιούργησε έναν διακοσμητικό κήπο το 1835. Το Τσιναντάλι ήταν μέρος πολλών ενδιαφέροντων συναντήσεων. Η οικογένεια Τσαβτσαβάτζε συχνά φιλοξενούσε ξένους επισκέπτες, ευγενείς, διπλωμάτες, συγγραφείς και ποιητές, τους οποίους διασκέδαζε με μουσική, πνεύμα και - ιδιαίτερα - τα εξαιρετικά κρασιά που παρασκευάζονταν στο οινοποιείο (μαράνι) του κτήματος. Ο Αλέξανδρος Τσαβτσαβάτζε, ο οποίος ήταν εξοικειωμένος με το ευρωπαϊκό στυλ και τρόπο ζωής, δημιούργησε το παλαιότερο και μεγαλύτερο οινοποιείο της Γεωργίας όπου συνδύασε τις Ευρωπαϊκές και μακραίωνες Γεωργιανές παραδόσεις οινοποιίας. Ο θεωρούμενος εξαιρετικός ξηρός λευκός οίνος Τσιναντάλι εξακολουθεί να παράγεται εκεί. αριστερά|μικρογραφία| «Το Λεηλατημένο Τσιναντάλι», πίνακας του Βασίλι Τιμ, δεκαετίας 1850 |εναλλ.=|250x250εσ μικρογραφία|250x250εσ|Η έπαυλη του Δαβίδ Τσαβτσαβάτζε στο Τσιναντάλι το 1884 Την 2 Ιουλίου 1854, το χωριό και το κτήμα των Τσαβτσαβάτζε δέχτηκε μια αιφνίδια επιδρομή από τα στρατεύματα του Ιμάμ Σαμίλ, ενός μουσουλμάνου αρχηγού της αντίστασης του βορειοανατολικού Καυκάσου στη Ρωσική επέκταση. Την επίθεση διηύθυνε ο Γκάζι-Μωχάμαντ, ο γιος του Σαμίλ. Τιμωρώντας την οικογένεια Τσαβτσαβάτζε για τη συμβολή τους στη Ρωσική επιτυχία στον Καυκάσιο Πόλεμο, οι ορεσίβιοι λεηλάτησαν το κτήμα, έκαψαν την έπαυλη, και απήγαγαν 24 μέλη της οικογένειάς του, με συμπεριλαμβανόμενους: τη σύζυγο του πρίγκιπα Δαβίδ Τσαβτσαβάτζε και τη χήρα αδελφή της, Βαρβάρα Ορβελιάνι, οι οποίες ήταν και οι δύο εγγονές του Γεωργίου ΙΒ' της Γεωργίας, τα παιδιά τους και αρκετούς συγγενείς. Το περιστατικό συγκλόνισε τη Ρωσία και τη Δύση. Την 22 Μαρτίου 1855, μετά από πολύμηνες διαπραγματεύσεις, οι όμηροι απελευθερώθηκαν με αντάλλαγμα 40.000 αργυρά ρούβλια και την απελευθέρωση του αιχμάλωτου γιού του Σαμίλ, Τζαμάλ αλ-Ντιν.
Η Μεγάλη Χίμαιρα (ταινία)
Πλοκή
Κατά τον Πρώτο Παγκόσμιο Πόλεμο, δύο Γάλλοι αεροπόροι, ο αριστοκράτης λοχαγός ντε Μποελντιέ και ο υπολοχαγός Μαρεσάλ βρίσκονται σε μια πτήση για να εξετάσουν την τοποθεσία ενός θολού σημείου που βρέθηκε σε φωτογραφίες από μια προηγούμενη αεροπορική αναγνώριση. Καταρρίπτονται από τη γερμανική αεροπορία, συλλαμβάνονται και κρατούνται από τις γερμανικές δυνάμεις. Στο στρατόπεδο κράτησης τους, ο διοικητής και αριστοκράτης φον Ραουφενστάιν, στέλνει έναν αξιωματικό του για να διαπιστώσει εάν οι αεροπόροι είναι αξιωματικοί και, αν ναι, να τους προσκαλέσει στο γεύμα. Κατά τη διάρκεια του γεύματος, ο φον Ραουφενστάιν και ο Μποελντιέ ανακαλύπτουν ότι έχουν αμοιβαίες γνωριμίες, μια απεικόνιση της οικειότητας, αν όχι της αλληλεγγύης, στις ανώτερες τάξεις που διαπερνούν τα εθνικά σύνορα.
Τσιναντάλι
Ιστορία
Αργότερα, ο Δαβίδ επισκεύασε την καμένη έπαυλη και η οικογένεια εγκαταστάθηκε ξανά στην παλιά της κατοικία. Ο Δαβίδ πήρε ένα δάνειο από τη Ρωσική Δημόσια Τράπεζα το οποίο δεν κατάφερε να αποπληρώσει και τελικά τα κτήματα και η έπαυλη πέρασαν στα χέρια της Αυτοκρατορικής Ρωσίας. Το Τσιναντάλι ανακαινίστηκε το 1887 και το 1917 έγινε κρατική ιδιοκτησία. Το 1947 η έπαυλη μετατράπηκε σε μουσείο.
Η Μεγάλη Χίμαιρα (ταινία)
Πλοκή
Οι Μποελντιέ και Μαρεσάλ μεταφέρονται στη συνέχεια σε στρατόπεδο ως αιχμάλωτοι πολέμου, όπου συναντούν μια ομάδα Γάλλων κρατουμένων και παρουσιάζουν μια παράσταση τύπου βοντβίλ μόλις οι Γερμανοί πήραν το Fort Douaumont στην επική μάχη του Βερντέν. Κατά τη διάρκεια της παράστασης, φτάνει η είδηση ότι οι Γάλλοι έχουν ανακτήσει το οχυρό. Ο Μαρεσάλ διακόπτει την εκπομπή και οι Γάλλοι κρατούμενοι εκδηλώνονται αυθόρμητα τραγουδώντας τη Μασσαλιώτιδα. Ως αποτέλεσμα της διατάραξης, ο Μαρεσάλ βρίσκεται σε απομόνωση, όπου υποφέρει άσχημα από την έλλειψη ανθρώπινης επαφής και πείνας, ενώ το φρούριο αλλάζει χέρια για άλλη μια φορά. Ο Μποελντιέ και ο Μαρεσάλ βοηθούν επίσης τους συμπατριώτες τους οι οποίοι σκάβουν μια σήραγγα διαφυγής. Ωστόσο, λίγο πριν ολοκληρωθεί, όλοι μεταφέρονται σε άλλα στρατόπεδα. Ο Μαρεσάλ λόγω του ότι δεν γνωρίζει αγγλικά δεν μπορεί να αναφέρει την ύπαρξη της σήραγγας σε έναν εισερχόμενο Βρετανό αιχμάλωτο.
Τσιναντάλι
Η έπαυλη των Τσαβτσαβάτζε
Το παλάτι του Αλέξανδρου Τσαβτσαβάτζε έχει υποστεί τροποποιήσεις αρκετές φορές: είναι γνωστό ότι αρχικά περιλάμβανε 28 υπνοδωμάτια και αρκετά σαλόνια. Ολόγυρα περιβαλλόταν από μία μεγάλη βεράντα. Το εσωτερικό είχε διακόσμηση Ευρωπαϊκής τεχνοτροπίας που σπάνιζε τότε. Μετά την εισβολή του Σαμίλ το 1854, το παλάτι κάηκε. Ο γιος του Αλεξάνδρου, ο Δαβίδ, κατάφερε να επισκευάσει την έπαυλη όσο ήταν δυνατόν αλλά είχε μικρύνει αισθητά. Το 1886 που η έπαυλη μεταβιβάστηκε στον Οίκο των Ρομανώφ, άρχισαν εκτεταμένες εργασίες αναστήλωσης υπό την επίβλεψη του γνωστού Ρώσου αρχιτέκτονα Αλεξάνδρου Οζέροβ. Η έπαυλη μετατράπηκε σε θερινή κατοικία των Ρομανώφ.
Η Μεγάλη Χίμαιρα (ταινία)
Πλοκή
Ο Μποελντιέ και ο Μαρεσάλ μετακινούνται από στρατόπεδο σε στρατόπεδο, καταλήγοντας τελικά στο Wintersborn, μια φυλακή ορεινού φρουρίου που τη διοικεί ο Ραουφενστάιν, ο οποίος έχει τραυματιστεί πολύ σοβαρά στη μάχη και έχει αποχωρήσει από το μέτωπο.
Τσιναντάλι
Η έπαυλη των Τσαβτσαβάτζε
Κατά τη Σοβιετική περίοδο το Τσιναντάλι και οι κάτοικοι του πέρασαν στα χέρια των Σοβιετικών οι οποίοι αξιοποίησαν το οινοποιείο. Την 1η Αυγούστου 1946 με πρωτοβουλία του ποιητή Γκιόργκι Λεονίτζε η έπαυλη έγινε μουσείο αφιερωμένο στον Αλέξανδρο Τσαβτσαβάτζε. Το 1983 η έπαυλη ανακαινίστηκε με Σοβιετική τεχνοτροπία. Το 2007 ο δήμος ανακαίνισε εκ νέου το μουσείο σε στυλ αυθεντικό της εποχής του. μικρογραφία|250x250εσ|Ο κήπος του Τσιναντάλι
Η Μεγάλη Χίμαιρα (ταινία)
Πλοκή
Στο Wintersborn, οι δύο άντρες ξαναβρίσκουν έναν συμπατριώτη τους φυλακισμένο, τον Ρόζενταλ, ο οποίος είναι ένας πλούσιος Γάλλος Εβραίος που μοιράζεται γενναιόδωρα τα δέματα τροφίμων που λαμβάνει. Στον Μποελντιέ έρχεται μια ιδέα, αφού παρακολουθεί προσεκτικά πώς οι Γερμανοί φρουροί αντιδρούν σε μια κατάσταση έκτακτης ανάγκης. Προσφέρεται να αποσπάσει την προσοχή των φρουρών για τα λίγα λεπτά που χρειάζονται για να διαφύγουν οι Μαρεσάλ και Ρόζενταλ. Μετά από μια αναταραχή των κρατούμενων, οι φρουροί τους συγκεντρώνουν στην αυλή του φρουρίου, όπου ανακαλύπτουν ότι ο Μποελντιέ λείπει. Αυτός παρουσιάζεται ψηλά στο φρούριο, τραβώντας την προσοχή των Γερμανών φυλάκων που τρέχουν προς καταδίωξή του. Ο Μαρεσάλ και ο Ρόζενταλ βρίσκουν έτσι την ευκαιρία να πηδήξουν από ένα παράθυρο με ένα σχοινί και να φύγουν.
Ο Ραουφένσταϊν απαγορεύει τους φρουρούς να πυροβολήσουν τον Μποελντιέ και του ζητά να παραδοθεί. Ο Μποιλντιέ αρνείται να παραδοθεί και ο Ραουφενστάιν τον πυροβολεί στοχεύοντας τα πόδια του, αλλά τελικά τον χτυπά στο στομάχι. Στις τελευταίες στιγμές του, ο Μποελντιέ θρηνεί ότι η χρησιμότητά τους στην κοινωνία (ως αριστοκράτες) θα τελειώσει με αυτόν τον πόλεμο. Λυπάται τον Ραουφενστάιν, ο οποίος θα πρέπει να βρει έναν νέο σκοπό στην αναδυόμενη κοινωνική τάξη.
Τσιναντάλι
Ο κήπος του Τσιναντάλι
Ο κήπος καλύπτει έκταση 12 εκταρίων σήμερα, αλλά τον καιρό του Αλεξάνδρου ήταν πολύ μεγαλύτερος. Το πάρκο ξεχώριζε για την μεγάλη ποικιλία εξωτικών φυτών, όπως Τζίνγκο το δίλοβο, Γιαπωνέζικοι κέδροι, μαγνόλιες, τοξόδεντρα, κ.ά., αλλά και για τον όλο σχεδιασμό του τοπίου.
Η Μεγάλη Χίμαιρα (ταινία)
Πλοκή
Οι Μαρεσάλ και Ρόζενταλ βαδίζουν στη γερμανική ύπαιθρο, προσπαθώντας να φτάσουν στην κοντινή Ελβετία. Ο Ρόζενταλ τραυματίζεται στο πόδι του, επιβραδύνοντας τον Μαρεσάλ. Βρίσκουν καταφύγιο στη μεσαιωνική αγροικία μιας Γερμανίδας, της Έλσας, η οποία έχασε τον σύζυγό της στο Βερντέν, μαζί με τα τρία αδέλφια της, σε μάχες οι οποίες με ειρωνεία περιγράφονται ως «οι μεγαλύτερες νίκες μας». Τους κρύβει και δεν τους προδίδει όταν περνά μια γερμανική περιπολία στρατού. Ο Μαρεσάλ αρχίζει να την ερωτεύεται και αυτή ανταποκρίνεται, αλλά οι δύο άντρες τελικά φεύγουν από την αίσθηση του καθήκοντος στην πολεμική προσπάθεια αφού ο Ρόζενταλ ανακάμψει από τον τραυματισμό του. Ο Μαρεσάλ δηλώνει την πρόθεσή του να επιστρέψει στην Έλσα και την κόρη της Λότε, μετά τον πόλεμο.
Τσιναντάλι
Ο κήπος του Τσιναντάλι
Επί του παρόντος ο κήπος περιλαμβάνει μουσμουλιές, ιαπωνικά σταφιδόδεντρα, κυδωνιές, διόσπυρους, ελιές, Φυτά ριζόχαρτου (Tetrapanax papyriferum), Νεοζηλανδέζικα οπωροφόρα, κρανιές, καστανιές, πευκόφυτα, δρυς φελλοφόρες, καμφορόδεντρα, δάφνες, ιπποκαστανιές, λευκαγκαθιές, φράγκουλα, κ.ά.
Η Μεγάλη Χίμαιρα (ταινία)
Πλοκή
Μια γερμανική περίπολος προσεγγίζει τους δύο φυγάδες που διασχίζουν μια χιονισμένη κοιλάδα. Οι στρατιώτες πυροβολούν μερικές φορές, αλλά στη συνέχεια ο επικεφαλής της περιπολίας τους διατάζει να σταματήσουν, λέγοντας ότι έχουν περάσει στην Ελβετία. Τελικά τους βλέπουμε από απόσταση, μέσα στο βαθύ χιόνι, να βαδίζουν προς ένα αβέβαιο μέλλον.
Τσιναντάλι
Το κελάρι του οινοποιείου
Περί το 1830, ο Αλέξανδρος Τσαβτσαβάτζε είχε ένα μικρό κελάρι στο οποίο φύλασσε ξεχωριστά Ευρωπαϊκά κρασιά και κρασιά παραγωγής του οινοποιείου του. Οι συνθήκες φύλαξης ήταν οι ιδανικές για την ωρίμανση των οίνων ως προς θερμοκρασία και υγρασία. Το οινοποιείο επεκτάθηκε σημαντικά περί το 1888 από τους Ρομανώφ. Σήμερα, το κελάρι είναι ανοικτό για επισκέπτες και σε αυτό φυλάσσονται περίπου 16.500 μπουκάλια κρασί. Μεταξύ αυτών συμπεριλαμβάνονται: το Σαπεραβί (γεωργιανά: საფერავი) που ήταν το πρώτο εμφιαλωμένο κρασί του Αλεξάνδρου το 1841, το «Πολωνικό μέλι» (γεωργιανά:პოლონური თაფლისა) του 1814 και το Chateau D’Yquem του 1861.
Η Μεγάλη Χίμαιρα (ταινία)
Παραγωγή
Κατά τον Πρώτο Παγκόσμιο Πόλεμο, ο Ζαν Ρενουάρ, όπως και οι ήρωες της ταινίας, ήταν στρατιωτικός πιλότος και μοιράστηκε τις ψευδαισθήσεις πολλών εκπροσώπων της γενιάς του, οι οποίοι πίστευαν ότι δεν θα μπορούσε να υπάρξει άλλος πόλεμος. Σύμφωνα με τον ίδιο τον Ρενουάρ, για τρία χρόνια προσπάθησε ανεπιτυχώς να υποστηρίξει το έργο του και, τελικά, έπρεπε να παρουσιάσει τη "Μεγάλη Χίμαιρα" ως ταινία περιπέτειας για τη διαφυγή από την αιχμαλωσία. Αλλά ακόμη και οι χορηγοί τους οποίους κατάφερε να βρει ο Ρενουάρ δεν πίστευαν στην επιτυχία της ταινίας, η οποία επηρέασε τη χρηματοδότησή της.
Τσιναντάλι
Παραπομπές
Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Η Μεγάλη Χίμαιρα (ταινία)
Παραγωγή
Όταν ο Ρενουάρ άρχισε να εργάζεται για τη Μεγάλη Χίμαιρα το 1936, θεωρούνταν ως ένας από τους λαμπρότερους αντιπροσώπους του « ποιητικού ρεαλισμού ». αλλά οι ταινίες του στο σύνολό τους ήταν αμφίβολα αντιληπτές τόσο από την κριτική όσο και από το κοινό. "Αν η Μεγάλη Χίμαιρα άρεσε αμέσως και παντού", γράφει ο Φρανσουά Τριφό, "είναι κυρίως επειδή αυτή είναι η μόνη ταινία όπου ο Ρενουάρ ελαφρώς παραβίασε την ποίηση για χάρη της ψυχολογίας".
Η «Μεγάλη Χίμαιρα» ήταν απόλυτα διαφορετική από τις ταινίες προπαγάνδας των στρατιωτικών και των πρώιμων μεταπολεμικών χρόνων: δεν είχε την εικόνα του εχθρού. Ο Ρενουάρ στην ταινία του προχώρησε από την πεποίθηση ότι οι διακρίσεις στην τάξη διαχωρίζουν τους ανθρώπους περισσότερο από τους εθνικούς. αργότερα έγραψε:
Επιλογή ηθοποιών
Σύμφωνα με τα απομνημονεύματα του Ρενουάρ, ο Έριχ φον Στροχάιμ, παρά το γεγονός ότι γεννήθηκε στη Βιέννη, (τότε στη Αυστροουγγρική Αυτοκρατορία) δεν μιλούσε πολύ Γερμανικά και αγωνίστηκε να μάθει τη γλώσσα μαζί με τις γραμμές του ανάμεσα στις σκηνές γυρίσματος.
Κινηματογράφηση
Οι εξωτερικοί χώροι του "Wintersborn" γυρίστηκαν στο Κάστρο Άνω Κένιγκσμπουργκ στην Αλσατία. Άλλοι εξωτερικοί χώροι γυρίστηκαν στο στρατόπεδο πυροβολικού στο Colmar (που χτίστηκε από τον Wilhelm II) και στο Neuf-Brisach στο Upper Rhine.
Αντιδράσεις
Η ταινία απαγορεύτηκε από τον υπουργό προπαγάνδας Γιόζεφ Γκαίμπελς, ο οποίος αποκάλεσε τον Ρενουάρ «τον κινηματογραφικό εχθρό Νο. 1» και διέταξε όλα τα αντίγραφα να κατασχεθούν και να καταστραφούν. Φοβουμενη τον αρνητικό αντίκτυπο στο ηθικό των στρατιωτών, το 1940 η γαλλική κυβέρνηση απαγόρευσε την ταινία «για όλη τη διάρκεια των εχθροπραξιών». τον Οκτώβριο, η απαγόρευση ενημερώθηκε από το γερμανικό τμήμα προπαγάνδας. Την ίδια χρονιά, οταν τα γερμανικά στρατεύματα εισήλθαν στη Γαλλία, τα αρνητικά και τα αντίγραφα της ταινίας κατασχέθηκαν. Για πολλά χρόνια πίστευονταν ότι το αρχικό αρνητικό καταστραφηκε το 1942 κατά τη διάρκεια μιας συμμαχικής αεροπορικής επιδρομής. Αντίγραφα της ταινίας ανακαλύφθηκαν το 1958 και στη δεκαετία του 1960 η ταινία κυκλοφόρησε και πάλι. Αργότερα κατέστη σαφές ότι το αρνητικό εστάλη πίσω στο Βερολίνο για αποθήκευση στο Reichsfilmarchive. Το 1945, κατά την κατοχή του Βερολίνου, το Reichsfilmarchive κατέληξε σε μια ζώνη που ελέγχονταν από τους Ρώσους και απεστάλη στη Μόσχα στο κρατικό ταμείο κινηματογράφου. Το αρνητικό της ταινίας επέστρεψε στη Γαλλία τη δεκαετία του 1960, αλλά για περισσότερα από 30 χρόνια βρισκόταν σε άγνωστη θέση στο θόλο της κινηματογραφικής αίθουσας της Τουλούζης, αφού κανείς δεν υποπτευόταν ότι είχε επιβιώσει. Στις αρχές της δεκαετίας του 1990, όταν άρχισε η μεταφορά του κινηματογράφου στη Γαλλική Ταινιοθήκη, το αρνητικό εντοπίστηκε τελικά. Η ταινία, που αποκαταστάθηκε από τη Rialto Pictures, την οποία κυκλοφόρησε τον Αύγουστο του 1999.
box office
Η ταινία σημείωσε μια μεγάλη εμπορική επιτυχία στη Γαλλία κατά τη διάρκεια κυκλοφορίας της το 1938 με συνολικά 12 εκατομμύρια εισιτήρια.
Υποδοχή
Οι κριτικές ανασκόπησης στην ιστοσελίδα Rotten Tomatoes, δίνουν βαθμολογία θετικής έγκρισης σε ποσοστό 97%, με βάση 66 κριτικές και μέση βαθμολογία 9,37/10.
Βραβεία & Υποψηφιότητες
Παρά την επιτυχία του κοινού, η κριτική επιτροπή του Φεστιβάλ Βενετίας του 1937 δεν τολμούσε να απονείμει στην ταινία το Grand Prix (αν και, σύμφωνα με μερικές εκθέσεις, στον Μουσολίνι άρεσε η ταινία) και εφευρέθηκε ένα ειδικό βραβείο ως καλύτερης σκηνογραφίας, Η ταινία κέρδισε το βραβείο του Εθνικού Συμβουλίου Κριτικών Κινηματογράφου των ΗΠΑ (1938) καθώς και άλλα βραβεία. Ήταν υποψήφια για το Όσκαρ Καλύτερης Ταινίας, αν και σε αυτή την κατηγορία το βραβείο απονεμήθηκε μόνο σε ταινίες στα αγγλικά.
Εξωτερικοί σύνδεσμοι
Κατηγορία:Ταινίες του 1937 Κατηγορία:Γαλλικές δραματικές ταινίες Κατηγορία:Γαλλικές ταινίες Κατηγορία:Γαλλόφωνες ταινίες Κατηγορία:Ταινίες σε σκηνοθεσία Ζαν Ρενουάρ Κατηγορία:Γαλλικές πολεμικές ταινίες Κατηγορία:Ταινίες βασισμένες σε βρετανικά μυθιστορήματα Κατηγορία:Γαλλικές ασπρόμαυρες ταινίες Κατηγορία:Ταινίες τοποθετημένες στη Γερμανία
Άννα της Σαξονίας (1544-1577)
H Άννα (γερμ. Anna von Sachsen von Wettin, 23 Δεκεμβρίου 1544 - 18 Δεκεμβρίου 1577) από τον Οίκο των Βέττιν ήταν κόρη του Δούκα, μετά Εκλέκτορα της Σαξονίας και με τον γάμο της έγινε Πριγκίπισσα της Οράγγης.
Βιογραφία
Ήταν το μόνο τέκνο του Μαυρίκιου, Δούκα, μετά Εκλέκτορα της Σαξονίας, και της Αγνής, κόρης του Φιλίππου Α΄ της Έσσης.
Οικογένεια
Παντρεύτηκε το 1561 τον Γουλιέλμο Α΄ της Οράγγης, κυβερνήτη των επαρχιών Ολλανδίας, Ζηλανδίας, Ουτρέχτης, Φρήσλαντ, και είχε τέκνα:
Παραπομπές
Κατηγορία:Οίκος των Βέττιν Κατηγορία:Πριγκίπισσες της Οράγγης Κατηγορία:Κόμισσες του Νάσσαου
Χείμαρρος Νάξου
Η Χείμαρρος (παλαιότερη ονομασία Κουτσοχεράδο ή Κουτσοχεράδος) είναι η ονομασία οικισμού της κεντρικής Νάξου που βρίσκεται κοντά (περίπου 1 χλμ) και ανατολικά του οικισμού του Χαλκείου. Από το 1981 και μετά, αποτελεί μαζί με τον οικισμό Τσικαλαριό, το χωριό Ζωοδόχος Πηγή με 174 κατοίκους. Μαζί με το Χαλκείο και τον μικρό οικισμό Ράχη αποτελεί την Τοπική Κοινότητα Χαλκείου, που υπάγεται στο Δήμο Νάξου & Μικρών Κυκλάδων.
Παραπομπές
Κατηγορία:Χωριά της Νάξου
Λεόν Μεμπιάμ
Ο Λεόν Μεμπιάμ (Léon Mébiame, 1 Σεπτεμβρίου 1934 – 18 Δεκεμβρίου 2015) ήταν πολιτικός από την Γκαμπόν, ο οποίος ήταν πρωθυπουργός της χώρας του από το 1975 έως το 1990. Νωρίτερα ήταν αντιπρόεδρος από το 1968 ως το 1975.
Ζωή και σταδιοδρομία
Μέλος της εθνοτικής ομάδας των Φανγκ (Fang), ο Μεμπιάμ γεννήθηκε στη Λιμπρεβίλ. Επί γαλλικής αποικιοκρατίας έγινε επιθεωρητής της ομοσπονδιακής αστυνομίας, το 1956, και τοποθετήθηκε στο Τσαντ από τις 6 Ιανουαρίου 1957 έως τον Μάρτιο του 1959. Μετά την ανεξαρτησία της χώρας του το 1960, ανέλαβε επίτροπος της αστυνομίας. Υπήρξε στενός συνεργάτης του προέδρου Ομάρ Μπονγκό και αντιπρόεδρος της Γκαμπόν από το 1968 έως το 1975, οπότε η θέση καταργήθηκε. Στη συνέχεια διορίστηκε πρωθυπουργός, παραμένοντας στη θέση αυτή από τις 16 Απριλίου 1975 έως τις 3 Μαΐου 1990. Στη συνέχεια εντάχθηκε στην αντιπολίτευση στις αρχές της δεκαετίας του 1990.
Διορίστηκε πρόεδρος του Επιμελητηρίου Εμπορίου, Βιομηχανίας και Ορυχείων της Λιμπρεβίλ στις 6 Νοεμβρίου 2008. Ανέλαβε τα καθήκοντά του στις 4 Δεκεμβρίου 2008, διαδεχόμενος τον Ζοακίμ Μπουσαμπά. Διορίστηκε επίσης στο Οικονομικό και Κοινωνικό Συμβούλιο, που είναι το επίσημο συμβουλευτικό όργανο, από τον πρόεδρο Μπονγκό το 2008, αν και έχασε την έδρα του στο συμβούλιο, μετά την ανάληψη της προεδρίας από τον Αλί Μπονγκό, γιο του Ομάρ, το 2009.
Ο Μεμπιάμ πέθανε σε ηλικία 81 ετών σε κλινική της Λιμπρεβίλ το βράδυ της 17 προς 18 Δεκεμβρίου 2015.
Αναφορές
Κατηγορία:Πρωθυπουργοί της Γκαμπόν Κατηγορία:Αντιπρόεδροι της Γκαμπόν
Ούλριχ Γ΄ της Βυρτεμβέργης
Ο Ούλριχ Γ΄, γερμ. Ulrich III (μετά το 1286 - 11 Ιουλίου 1344) από τον Οίκο της Βυρτεμβέργης ήταν κόμης της Βυρτεμβέργης (1325-1344).
Βιογραφία
Ήταν ο δευτερότοκος γιος του Έμπερχαρτ Α΄ κόμη της Βυρτεμβέργης και της Μαργαρίτας, κόρης του Φρειδερίκου Γ΄ δούκα της Λωρραίνης.
Το 1344 απεβίωσε σε ηλικία 58 ετών και τον διαδέχθηκαν από κοινού οι δύο γιοί του Έμπερχαρτ Β΄ και Ούλριχ Δ΄.
Οικογένεια
Νυμφεύτηκε τη Σοφία του Πφιρτ και είχε τέκνα:
Παραπομπές
Κατηγορία:Οίκος της Βυρτεμβέργης
Πανελλήνιο Πρωτάθλημα Καταδύσεων 2019
Το Πανελλήνιο Πρωτάθλημα Καταδύσεων 2019 ήταν η 52η διοργάνωση του ανεξάρτητου Πανελληνίου Πρωταθλήματος Καταδύσεων, που διεξήχθη από την Κολυμβητική Ομοσπονδία Ελλάδας. Η διοργάνωση πραγματοποιήθηκε στο κλειστό καταδυτήριο του ΟΑΚΑ, στην Αθήνα από το Σάββατο 25 έως και την Κυριακή 26 Μαΐου του 2019. Στο πρωτάθλημα διεξήχθησαν οι κατηγορίες ΟΠΕΝ, Α-Β και Γ-Δ.
Πρωταθλήτρια ομάδα αναδείχθηκε η Α.Π.Σ. Αργώ για τρίτη φορά στην ιστορία της συγκεντρώνοντας 101 βαθμούς. Τη δεύτερη θέση κατέλαβε ο Παναθηναϊκός Α.Ο. με 80 βαθμούς και την τρίτη ο ΝΟΒΑ με 67 βαθμούς.
Ανδρών
2017 | 2018 | 2019 | 2020 | 2021
Γυναικών
2017 | 2018 | 2019 | 2020 | 2021
Παραπομπές
Κατηγορία:Πανελλήνιο Πρωτάθλημα Καταδύσεων Κατηγορία:Υγρός στίβος το 2019 Κατηγορία:Διοργανώσεις υγρού στίβου στην Αθήνα